हालांकि मीडिया रिपोर्ट्स के मुताबिक देर रात तक यह साफ नहीं हो सका है कि क्या पार्टी हाईकमान ने उनका इस्तीफा स्वीकार कर लिया है या नहीं। बताते चलें कि जब तक पार्टी हाईकमान उनका इस्तीफा स्वीकार नहीं करते तब तक वह प्रदेश कांग्रेस अध्यक्ष का कामकाज देखते रहेंगे। कांग्रेस सूत्रों की माने तो राज बब्बर पहले भी प्रदेश अध्यक्ष की जिम्मेदारी छोड़ने की इच्छा जता चुके थे। वह एक स्टार प्रचारक की भूमिका में ही रहना चाहते हैं, ताकि पूरे देश में जाकर पार्टी के पक्ष में प्रचार कर सकें।